b'\n_START_ARTICLE_\nAndreas Paulus\n_START_PARAGRAPH_\nAndreas L. Paulusas (vok. Andreas L. Paulus; g. 1968 m. rugpj\xc5\xab\xc4\x8dio 30 d. Frankfurtas prie Maino, Hesenas, Vokietija) \xe2\x80\x93 vokie\xc4\x8di\xc5\xb3 teisininkas, teis\xc4\x97tyrininkas tarptautininkas, teis\xc4\x97jas, Vokietijos Konstitucinio Teismo I Senato narys, G\xc4\x97tingeno universiteto Teis\xc4\x97s fakulteto Vie\xc5\xa1osios teis\xc4\x97s su tarptautin\xc4\x97s teis\xc4\x97s specializacija katedros ved\xc4\x97jas.\n_START_SECTION_\nBiografija\n_START_PARAGRAPH_\nU\xc5\xbeaugo Eppstein-Vockenhausene, kur jo \xc5\xa1eima XX a. 8 de\xc5\xa1. viduryje buvo persik\xc4\x97lusi. Lank\xc4\x97 mokykl\xc4\x85 Eppsteine ir K\xc3\xb6nigstein im Taunus. Studijavo G\xc4\x97tingeno, \xc5\xbdenevos, Miuncheno (LMU) ir Harvardo universitetuose. 1994 m. i\xc5\xa1laik\xc4\x97 pirm\xc4\x85j\xc4\xaf, 1996 m. \xe2\x80\x93 antr\xc4\x85j\xc4\xaf valstybin\xc4\xaf teis\xc4\x97s egzamin\xc4\x85._NEWLINE_2000 m. Miuncheno universitete apgyn\xc4\x97 disertacij\xc4\x85 tema \xe2\x80\x9eTarptautin\xc4\x97 bendrija tarptautin\xc4\x97je teis\xc4\x97je" (vok. Die internationale Gemeinschaft im V\xc3\xb6lkerrecht). 2006 m. \xe2\x80\x93 habilitacij\xc4\x85 tema \xe2\x80\x9eParlamentas ir karini\xc5\xb3 paj\xc4\x97g\xc5\xb3 panaudojimas teis\xc4\x97s istorijos bei lyginamosios teis\xc4\x97s perspektyvoje\xe2\x80\x9c (vok. Parlament und Streitkr\xc3\xa4fteeinsatz in rechtshistorischer und rechtsvergleichender Perspektive)._NEWLINE_Publikacij\xc5\xb3 temos \xe2\x80\x93 tarptautin\xc4\x97s teis\xc4\x97s teorija, JT teis\xc4\x97, tarptautinis teismingumas ir tarptautin\xc4\x97 baud\xc5\xbeiamoji teis\xc4\x97. Paulusas yra leid\xc4\x97jas asistentas JT Chartijos (hrsg. v. Bruno Simma, Oxford University Press, 2.Aufl. 2002), vienas i\xc5\xa1 leid\xc4\x97j\xc5\xb3 2012 planuojamo 3 leidimo. Nuo 2007 m. Scientific Advisory Board des European Journal of International Law, nuo 2009 m. Goettingen Journal of International Law Patariamosios tarybos narys._NEWLINE_2003/2004m.m. Mi\xc4\x8digano universiteto Teis\xc4\x97s mokyklos vizituojantis profesorius asistentas (~docentas), 2005 m. liep\xc4\x85 \xe2\x80\x93 Duke-\xc5\xbdenevos transnacionalin\xc4\x97s teis\xc4\x97s. Nuo 2006 m. liepos Miuncheno universiteto vie\xc5\xa1osios teis\xc4\x97s, tarptautin\xc4\x97s ir Europos S\xc4\x85jungos teis\xc4\x97s, konstitucin\xc4\x97s istorijos bei teis\xc4\x97s filosofijos privatdocentas (katedros vadovai \xe2\x80\x93 Bruno Simma ir Georg Nolte)._NEWLINE_Paulusas turi advokato praktikos, tarptautinio teisminio atstovavimo patirties. Jis buvo Vokietijos patar\xc4\x97ju (Counsel), atstovu LaGrand byloje (Vokietija / JAV), Vokietijos pus\xc4\x97s patar\xc4\x97jas (Adviser) Certain Property byloje (Lichten\xc5\xa1teinas / Vokietija) Tarptautiniame Teisingumo Teisme (ICJ) Hagoje. JT Teis\xc4\x97s patar\xc4\x97jo biuro (Office of the Legal Counsel) Teiss\xc4\x97s reikal\xc5\xb3 srities bei vyriausiojo kaltintojo Tarptautiniame Teisme buvusiai Jugoslavijai ir Ruandai praktikantas._NEWLINE_2010 m. vasario 25 d. paskelbta, kad Vokietijos liberalai (FDP) Paulus\xc4\x85 pasi\xc5\xabl\xc4\x97 kaip kandidat\xc4\x85 \xc4\xaf Vokietijos Konstitucin\xc4\xaf Teism\xc4\x85 (Bundesverfassungsgericht). 2010 m. kovo 5 d. Bundestago rinkim\xc5\xb3 komitetas i\xc5\xa1rinko j\xc4\xaf \xc4\xaf \xc5\xa1ias pareigas, kurias prad\xc4\x97jo eiti 2010 m. kov\xc4\x85 vietoje Hans-J\xc3\xbcrgen Papier._NEWLINE_Andreas Paulus priklauso G\xc4\x97tingeno FDP. Politini\xc5\xb3 post\xc5\xb3 neu\xc5\xbe\xc4\x97m\xc4\x97. Bavarijos FDP (FDP Bayern) narys, \xc4\x97jo \xc4\xafvairias pareigas. apskrities komiteto Miunchene narys, Miuncheno FDP pirmininko pavaduotojas ir Bavarijos potvarki\xc5\xb3 komiteto (vok. Satzungsausschuss) pirmininkas._NEWLINE_Studij\xc5\xb3 paramos fondo Studienstiftung des deutschen Volkes docentas patik\xc4\x97tinis._NEWLINE_Apdovanotas Bavarijos habilitacijos skatinimo premija (vok. Bayerischer Habilitationsf\xc3\xb6rderpreis), 2003 m. rugs\xc4\x97jis'